Under kapittel 7.2.3 Utredning om gjennomgang av reindriftsloven og  
reindriftsforvaltningen skrives det følgende:  
  
«Arbeidet med forslag til ny reindriftslov er inne i en intensiv periode og arbeidet skal avsluttes i løpet av 2021. Opprinnelig plan var ferdigstillelse til sommeren 2021, denne er nå utvidet til å gjelde desember 2021».  
  
Sametinget påpeker at reindriftslovutvalget ble nedsatt Oktober 2018 og fikk to år til ferdigstillelse. Det var ventet at arbeidet skulle være ferdig sommeren 2020, ikke 2021 slik det fremkommer i innstilling til revidert budsjett. Altså er ferdigstillelse forventet forsinket over halvannet år, med de budsjettmessige overskridelsene det medfører.  
  
Sametinget har ikke hatt noen tvil om at arbeidet med reindriftslovutvalget/reindriftsrettsutvalget ville kreve både ansatte og rådgivere med god juridisk og reindriftsfaglig kompetanse. Merkostnader grunnet behov for å engasjere jurister med spesialkompetanse burde derfor ikke komme som en overraskelse gjennom revidert budsjett 2021  
  
Sametinget forventet at Sametingsrådet hadde gjort grundige vurderinger før iverksettelse av lovutvalget. Budsjettpunkt 7.2.3 i innstilling til Sametingets reviderte budsjett 2021 peker i retning av at dette ikke er tilfelle.  
  
Ikke uttømmende oversikt over budsjettering av reindriftslovutvalget:  
  
Sametingets budsjett 2018  
7.2.3 Utredning om gjennomgang av reindriftsloven og reindriftsforvaltningen - prosjekt  
Det settes av kr 500 000 til prosjektet i 2018.  
  
Sametingets budsjett 2019  
7.2.3 Utredning om gjennomgang av reindriftsloven og reindriftsforvaltningen - prosjekt  
Det settes av 500 000 til prosjektet i 2019.  
  
  
Sametingets reviderte budsjett 2019  
Utredning om gjennomgang av reindriftsloven og reindriftsforvaltningen - prosjekt  
Posten økes med kr 350 000.  
  
Sametingets budsjett 2020  
7.2.3 Utredning om gjennomgang av reindriftsloven og reindriftsforvaltningen - prosjekt  
Det settes av kr 1 800 000 til prosjektet i 2020.  
  
Sametingets budsjett 2021  
7.2.3 Utredning om gjennomgang av reindriftsloven og reindriftsforvaltningen - prosjekt  
Det settes av kr 1 000 000 til prosjektet i 2021.  
  
Sametingets reviderte budsjett 2021  
7.2.3 Utredning om gjennomgang av reindriftsloven og reindriftsforvaltningen.  
Det settes av kr 760 000 til formålet.  
  
Sametinget merker seg at det så langt er budsjettert 4 910 000, nesten fem millioner kroner til dette arbeidet. Arbeidet er forsinket, og kostnadene har økt vesentlig.